KTB กำไร Q3 ลดฮวบ! เหตุตั้งสำรองหนี้สูญกว่าหมื่นลบ.
KTB กำไร Q3 ลดฮวบ! เหตุตั้งสำรองหนี้สูญกว่าหมื่นลบ.โดย Q3 มีกำไรสุทธิ 5.35 พันล้านบาท ลดลง 42% จากช่วงเดียวกันของปีก่อนที่มีกำไรสุทธิ 9.26 พันล้านบาท ขณะที่ผลการดำเนินงานช่วง 9 เดือนแรกมีกำไรสุทธิ 2.17 หมื่นล้านบาท ลดลง 13.70% จากช่วงเดียวกันของปีก่อนที่มีกำไรสุทธิ 2.52 หมื่นล้านบาท
21 ต.ค. 2558

ธนาคารกรุงไทย จำกัด (มหาชน) หรือ KTB รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 5.35 พันล้านบาท หรือมีกำไรสุทธิ 0.38 บาทต่อหุ้น ลดลง 42% จากช่วงเดียวกันของปีก่อนที่มีกำไรสุทธิ 9.26 พันล้านบาท หรือมีกำไรสุทธิ 0.66 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 2.17 หมื่นล้านบาท หรือมีกำไรสุทธิ 1.55 บาทต่อหุ้น ลดลง 13.70% จากช่วงเดียวกันของปีก่อนที่มีกำไรสุทธิ 2.52 หมื่นล้านบาท หรือมีกำไรต่อสุทธิ 1.80 บาทต่อหุ้น
โดยผลการดำเนินงานที่มีกำไรลดลง  เนื่องจาก ในไตรมาส 3 ธนาคารและบริษัทย่อยได้กันสำรองหนี้สูญ หนี้สงสัยจะสูญ และขาดทุนจากการด้อยค่าจำนวน 10,453 ล้านบาท เพิ่มขึ้น 6,470 ล้านบาท
อนึ่ง ก่อนหน้านี้ ธนาคารในฐานะที่เป็นสถาบันการเงินหลักที่ร่วมสนับสนุนสินเชื่อให้แก่บริษัท สหวิริยาสตีลอินดัสตรี จำกัด (มหาชน) หรือ SSI ประกาศตั้งสำรองเพิ่มเติมโดยมีสมมติฐานว่าหลักประกันที่มีอยู่ถูกตีมูลค่าเป็นศูนย์ เนื่องจาก SSI ยังไม่มีทีท่าว่าชำระหนี้ โดยในส่วนนี้ธนาคารมีภาระการกันสำรองเพิ่มเติมจำนวนประมาณ 9,000 ล้านบาท
 